১ মে, আন্তর্জাতিক শ্রমিক দিবস। কিন্তু এই দিনটিতেও বন্ধ ছিল না শিশু শ্রম। অন্যন্য যে কোনও দিনের মতই এই শহরের চায়ের দোকান, ময়লা ফেলার জায়গায় কাজ করেছে ছোট ছোট ছেলেমেয়েরা।
 ওয়েব ডেস্ক: ১ মে, আন্তর্জাতিক শ্রমিক দিবস। কিন্তু এই দিনটিতেও বন্ধ ছিল না শিশু শ্রম। অন্যন্য যে কোনও দিনের মতই এই শহরের চায়ের দোকান, ময়লা ফেলার জায়গায় কাজ করেছে ছোট ছোট ছেলেমেয়েরা। ডেকার্স লেন। চায়ের দোকানে একটি ছোট্ট ছেলেটি একাই সামলেছে কাস্টমার। গরম গরম কচুরি পরিবেশন থেকে বাসন মাজা, ছোট্ট হাতে সামলেছে সবকিছুই। এই শহরের গলিতেই দেখা মিলেছে কাঁধে ময়লার মস্ত ঝুলি নিয়ে এই শীর্ণ ছেলেটি। নাহ! জানা যায়নি ওর নাম বা পরিচয়। তবে চোখের তলার কালি জানান দিচ্ছে এই ভার বইতে বইতে সে ক্লান্ত। মেডিক্যাল কলেজের সামনের ফুটপাথে মুন্নি আর মামণি হাত পুড়িয়ে পাঁউরুটি সেঁকেছে। ডিম-পাউরুটি ও চায়ের অর্ডার সামলেছে সাত সকাল থেকে। মে দিবসে শিশুশ্রম চলছে, চলবে... চোখে পড়ল না কোনও প্রশাসনিক তত্‍পরতা। আইন তো আছে। তাহলে কবে হবে তার সঠিক প্রয়োগ। আমাদের ক্যামেরায় ছবি উঠছে দেখে বরং নির্ভয়ে ঝাঁঝিয়ে উঠলেন শিশুশ্রমের ধারক দোকানের মালিক।